5. pielikums

iepirkuma “Dinamisko paroļu veidošanas

sistēmas papildināšana”

(Nr.VK/2017/11) nolikumam

## LĪGUMA PROJEKTS

par dinamisko paroļu ģenerēšanas iekārtu piegādi

Rīgā

2017.gada \_\_\_\_. \_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_

**Valsts kase**, vienotais reģ. Nr. 90000597275, adrese: Smilšu iela 1, Rīgā, LV-1919, turpmāk – PASŪTĪTĀJS, tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004.gada 3.augusta noteikumiem Nr.677 „Valsts kases nolikums”, no vienas puses, un

\_\_\_\_\_\_\_\_\_\_, vienotais reģ. Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_, turpmāk – PIEGĀDĀTĀJS, tās \_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, no otras puses, abi kopā un katrs atsevišķi turpmāk saukti – Puses/Puse, pamatojoties uz Valsts kases iepirkuma (i.d. Nr.VK/2017/11 “Dinamisko paroļu veidošanas sistēmas papildināšana”), turpmāk – Iepirkums, rezultātiem, brīvi izsakot Pušu gribu, bez maldības, viltus vai spaidiem, noslēdz šādu līgumu, turpmāk – Līgums, par tālāk minēto.

**1. LĪGUMA PRIEKŠMETS UN SUMMA**

* 1. PIEGĀDĀTĀJSveic 800 (astoņi simti) RSA SecurID 700 dinamisko paroļu ģenerēšanas iekārtu un 200 (divi simti) RSA SecurID Software Tokens dinamisko paroļu ģenerēšanas iekārtu (turpmāk – Preces) piegādi PASŪTĪTĀJAMatbilstoši Līguma un Iepirkuma tehniskās specifikācijas nosacījumiem.
	2. Līguma summa par Preču piegādi ir \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_\_ centi). Kopējā Līguma summa ir **\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_*euro* \_\_\_ centi), ieskaitot 21% PVN \_\_\_\_\_\_\_ EUR (\_\_\_\_\_\_\_\_\_\_\_\_*euro* \_\_\_ centi).
	3. Preču cenas norādītas Līguma 1.pielikumā “Iepirkuma specifikācija”.
1. **SAMAKSAS VEIDS UN NORĒĶINU KĀRTĪBA**
	1. Samaksa par Pakalpojumiem tiek veikta *euro* bezskaidras naudas norēķinu veidā uz PIEGĀDĀTĀJA bankas kontu 30 (trīsdesmit) darba dienu laikā no dienas, kad PASŪTĪTĀJS ir parakstījis Līguma 3.3.apakšpunktā minēto Preču pavadzīmi.
	2. Par apmaksas dienu tiek uzskatīta tā diena, kad PASŪTĪTĀJS devis maksājuma rīkojumu bankai, apmaksājot Līguma 2.1.apakšpunktā minēto Preču pavadzīmi.
2. **PIEGĀDES NOTEIKUMI UN TERMIŅI**
	1. Preču piegādi pilnā apjomā saskaņā ar Līgumu PIEGĀDĀTĀJS veic ne vēlāk kā 30 (trīsdesmit) darba dienu laikā pēc Līguma abpusējās parakstīšanas dienas.
	2. Preču saņemšanu apstiprina PASŪTĪTĀJApārstāvis ar savu parakstu uz Preču pavadzīmes.
3. **PUŠU TIESĪBAS UN PIENĀKUMI**
	1. PASŪTĪTĀJAtiesības un pienākumi:
		1. izteikt pamatotus iebildumus par PIEGĀDĀTĀJA piegādātajām Precēm un lūgt novērst trūkumus atbilstoši Iepirkuma tehniskajā specifikācijā paredzētajam termiņam;
		2. pieņemt PIEGĀDĀTĀJA piegādātās kvalitatīvas (atbilstošas Līgumā un Iepirkuma tehniskajā specifikācijā noteiktajam) Preces;
		3. veikt samaksu saskaņā ar Līguma nosacījumiem.
	2. PIEGĀDĀTĀJA tiesības un pienākumi:
		1. saņemt samaksu atbilstoši Līgumanosacījumiem par kvalitatīvu (atbilstošu Līgumā un Iepirkuma tehniskajā specifikācijā noteiktajam) un pilnā apjomā veiktu Līguma izpildi;
		2. Piegādāt Preces saskaņā arLīgumu, Iepirkuma tehnisko specifikāciju un PIEGĀDĀTĀJA Finanšu piedāvājumu un paredzētajā termiņā;
		3. nodrošināt piegādāto Preču atbilstību Līguma un Iepirkuma tehniskās specifikācijas prasībām;
		4. uzņemties risku par neparedzētām izmaksām, kas nepieciešamas Līguma pilnīgai izpildei, ja tādas radušās PIEGĀDĀTĀJA kļūdas dēļ.
4. **PUŠU ATBILDĪBA**
	1. Puses ir atbildīgas par savlaicīgu un precīzu Līguma noteikumu izpildi.
	2. Gadījumā, ja kāda no Pusēm neizpilda vai nepienācīgi pilda Līguma noteikumus, kā rezultātā otrai Pusei ir nodarīti tiešie zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.
	3. Gadījumā, ja Līguma summas samaksa tiek aizkavēta, PASŪTĪTĀJS maksā PIEGĀDĀTĀJAM līgumsodu, kura apmērs ir 0,1% (procenta desmitā daļa) dienā no laikā nesamaksātās Līguma summas (ieskaitot PVN), bet ne vairāk kā 10% (desmit procenti) no laikā nesamaksātās Līguma summas (ieskaitot PVN).
	4. Gadījumā, ja PIEGĀDĀTĀJA vainas dēļ tiek kavēts Līgumā noteiktais Preču piegādes termiņš (t.sk. bojāto iekārtu bezmaksas nomaiņas termiņš), PIEGĀDĀTĀJS maksā līgumsodu, kura apmērs ir 0,1% (procenta desmitā daļa) dienā no nepiegādāto (nenomainīto) Preču cenas (ieskaitot PVN), bet ne vairāk kā 10% (desmit procenti) no nepiegādāto (nenomainīto) Preču cenas (ieskaitot PVN).
	5. Līgumsoda samaksa neatbrīvo Puses no citu Līgumā paredzēto saistību izpildes, kā arī Pušu tiesības vērsties pret otru Pusi par zaudējumu atlīdzināšanu.
	6. Līgumsoda summa netiek ieskaitīta zaudējumu atlīdzībā.
5. **LĪGUMA SPĒKĀ STĀŠANĀS, GROZĪŠANA, IZBEIGŠANA UN STRĪDU IZSKATĪŠANA**
	1. Līgums stājas spēkā tā abpusējas parakstīšanas dienā un ir spēkā līdz Līgumā paredzēto Pušu saistību pilnīgai izpildei.
	2. Līgumu var grozīt vai izbeigt, Pusēm vienojoties un atbilstoši Publisko iepirkumu likuma 61.pantā noteiktajam. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
	3. PASŪTĪTĀJS ir tiesīgs atkāpties no Līguma vienpusēji, ja:
		1. PIEGĀDĀTĀJS ir piegādājis Iepirkuma un Līguma noteikumiem neatbilstošas Preces;
		2. PIEGĀDĀTĀJS ir nokavējis Līgumā noteikto Preču piegādes termiņu vairāk kā 30 (trīsdesmit) darba dienas.
	4. Vienpusējas atkāpšanās no Līguma gadījumā, PASŪTĪTĀJS ierakstītā vēstulē nosūta PIEGĀDĀTĀJAM paziņojumu par atkāpšanos no Līguma, pamatojoties uz Līguma 6.3.apakšpunktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 7. (septītajā) dienā pēc tā nodošanas pastā.
	5. Pusēm rakstveidā vienojoties, Līgums var tikt izbeigts jebkurā laikā.
	6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties 30 (trīsdesmit) darba dienu laikā, strīdi tiek risināti Latvijas Republikas normatīvajos aktos noteiktajā kārtībā.
6. **NEPĀRVARAMA VARA**
	1. Puses ir atbrīvotas no atbildības par Līguma noteikumu neizpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem – dabas stihijas, karš, masu nekārtības, ugunsgrēks utml.
	2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā 3 (trīs) darba dienu laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoši pēc apstākļu novēršanas atsāktu saistību izpildi.
	3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
7. **KONFIDENCIALITĀTE**
	1. Konfidenciāla informācija nozīmē ierobežotas pieejamības informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides.
	2. Neviena no Pusēm neizpauž konfidenciālu informāciju, kas saņemta no otras Puses Līguma spēkā esamības laikā un arī pēc Līguma izbeigšanas. Katra Puse šādu konfidenciālu informāciju izmantos vienīgi Līguma izpildes nolūkā. Neviena no Pusēm neizpaudīs nevienu šādu konfidenciālu informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstisku piekrišanu, un neizmantos to nesankcionēti.
	3. Puses ir atbildīgas par konfidencialitātes saistību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai Puses ir atļāvušas šādu konfidenciālu informāciju saņemt, puses.
	4. Katra Puse pret šādu konfidenciālo informāciju izturēsies ar to pašu rūpību kā attiecībā pret savu konfidenciālo informāciju.
	5. Konfidencialitātes saistības neattieksies uz informāciju:
		1. kas bija saņēmējas Puses rīcībā bez konfidencialitātes saistībām līdz tās saņemšanai no izpaudēja Puses;
		2. kas izpaušanas brīdī jau ir vispārpieejama vai vēlāk kļūst vispārpieejama bez konfidencialitātes saistības neizpildes no informācijas saņēmēja Puses;
		3. ko saņēmusī Puse ir likumīgi saņēmusi no trešās personas, kurai nav konfidencialitātes saistību, ar noteikumu, ka attiecīgā trešā persona nav pārkāpusi nevienas konfidencialitātes saistības attiecībā uz konkrēto konfidenciālo informāciju;
		4. kuras izpaušanas pienākums ir noteikts ar normatīvajiem aktiem.
	6. Informācija presei saistībā ar Līgumu iepriekš rakstveidā jāsaskaņo abām Pusēm.
	7. Līgums un tā grozījumi tiek publicēti Pasūtītāja mājas lapā saskaņā ar Publisko iepirkumu likuma 9. panta astoņpadsmito daļu.
8. **NOBEIGUMA NOTEIKUMI**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	2. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai norēķinu rekvizītu maiņu.
	3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, tiek mainīts to vadītājs, Līgums paliek spēkā un tā nosacījumi ir saistoši Puses tiesību un saistību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
	4. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
	5. Ja kāds no Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
	6. Līguma izpilde notiek Līgumā un Iepirkuma tehniskajā specifikācijā paredzētajā kārtībā.
	7. Līgums ir izstrādāts un noformēts latviešu valodā uz 4 (četrām) lapām ar pielikumu “Iepirkuma specifikācija” uz 1 (vienas) lapas, divos eksemplāros ar vienādu juridisko spēku – pa vienam katrai Pusei.
9. **GARANTIJAS SAISTĪBAS**

10.1. PIEGĀDĀTĀJS nodrošina visām Precēm garantijas apkopes laiku 60 (sešdesmit) mēnešus no Preču piegādes dienas.

10.2. Garantijas saistības ir spēkā ar nosacījumu, ka PASŪTĪTĀJS ir ievērojis Preču ekspluatācijas normas un noteikumus.

**11. PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJS | PIEGĀDĀTĀJS |
| Valsts kase Rīgā, Smilšu ielā 1, LV-1919 | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_ |
| Reģistrācijas Nr.90000597275 | Vienotais reģistrācijas Nr.\_\_\_\_\_\_\_\_\_\_\_\_\_ |
| Konts Nr. LV06TREL2130051005000Kods TRELLV22Banka/Iestāde Valsts kaseTel. 67094222; fakss 67094220e-mail: kase@kase.gov.lv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_K.Āboliņš | Norēķinu rēķins \_\_\_\_\_\_\_\_\_\_\_\_\_bankas kods \_\_\_\_\_\_\_\_\_\_\_\_\_\_\_Tel. \_\_\_\_\_\_\_\_\_\_; fakss \_\_\_\_\_\_\_\_\_\_;e-mail: \_\_\_\_\_\_\_\_\_\_\_\_\_\_\_\_\_.**\_\_\_\_\_\_\_\_\_\_\_\_\_\_\_\_\_\_\_\_\_\_\_**V.Uzvārds |

1. pielikums

Līgumam Nr. \_\_\_\_\_\_\_\_\_\_\_\_\_

**Iepirkuma specifikācija**

|  |  |  |  |  |
| --- | --- | --- | --- | --- |
| **N.p.k.** | **Nosaukums** | **Vienības cena****EUR** | **Daudzums** | **Summa (EUR)****(bez PVN)** |
| **1** | RSA SecurID 700 dinamisko paroļu ģenerēšanas iekārtas |  | 800 |  |
| **2** | RSA SecurID Software Tokens |  | 200 |  |
|  |  |  |  |  |
|  |  |  | **Kopā (EUR)** |  |
|  |  |  | **PVN (21%)** |  |
|  |  |  | **Kopā ar PVN** |  |

Garantija visām iekārtām un to komponentēm ir ne mazāk kā sešdesmit mēneši.